section_heading: Zemljopisni položaj
paragraph_text: Kod Tarčina je podignuto prvo naselje zatvorenog tipa u BiH. Naselje zvano Sarajevo Resort Osenik je jugozapadno od Osenika. Podignuto je 2013. godine. Otvoreno je listopada 2015. godine. Usred naselja od 160 kuća čiji broj sve više raste nalazi se jezero. Kuće nisu bile ni nuđene na prodaju na arapskom tržištu, a reklama je najviše bilo u Kuvajtu. Svi vlasnici kuća su Arapi. Premda po zakonima BiH državljani arapskih država nemaju pravnu mogućnost kupnje nekretnina, zakon je zaobiđen tako što su za njih nekretnine kupile ovlaštene tvrtke. Od ostatka svijeta ograđeno je visokom ogradom i ima privatno osiguranje i ulaznu kapiju. Izvan sezone dopušten je obilazak samo u određenom terminu. Preko ljeta pun je Arapa i mjesno stanovništvo nije u njemu osim kao radno osoblje, jer Arapi se ne žele miješati s lokalnim stanovništvom, zbog svojih drukčijih običaja ponašanja, oblačenja, obavljanju molitava i drugom i ne žele biti ometani i da ih se čudno promatra.<ref>Dnevnik.hr D.I.: ''U BiH niknuo prvi grad u kojem žive samo Arapi: Građanima BiH ulaz zabranjen. Jugozapadno od Sarajeva niknuo je "Sarajevo Resort Osenik", prvi arapski grad u Bosni i Hercegovini.'', 21. listopada 2016. (pristupljeno 28. ožujka 2017.)<ref>Biznisinfo.ba (boš.) Biznisinfo: Ovo je prvi arapski grad u BiH!, 16. listopada 2016. (pristupljeno 28. ožujka 2017.)<ref>Biznisinfo.ba (boš.) Biznisinfo: ''Iz Osenika tvrde: Još nismo prodali nijednu nekretninu, svako može ući! '' Izvor: visokoin, 22. listopada 2016. (pristupljeno 28. ožujka 2017.)